Изписаха Маса | auto motor und sport
Изписаха Маса
Борислав Петров 03.08.2009 09:02
Бразилецът е напуснал военната болница АЕК в Будапеща и лети към Бразилия.
На квалификациите за Гран при на Унгария преди девет дни Маса получи тежка контузия, след като пружина от окачването на движещия се пред него автомобил на Рубенс Барикело го улучи по главата. Пилотът на Ferrari Моментално бе транспортиран до военната болница в Будапеща, където бе опериран по спешност.
Хирургическата интервенция премина успешно и благодарение на бързите възстановителни темпове Маса е напуснал тази сутрин медицинското заведение и в момента пътува с частен полет към дома, съпровождан от жена си Рафаела и личния си доктор Дино Алтман.
Седемкратният световен шампион Михаел Шумахер ще замести Маса за предстоящата Гран при на Валенсия. По-късно днес бразилецът ще даде първото си официално интервю след инцидента, обявиха от Ferrari.